Wonder Woman 1984

Το Wonder Woman 1984 (γνωστό και ως WW84) είναι μια Αμερικανική ταινία του 2020, βασισμένη στον ομώνυμο χαρακτήρα της DC Comics. Η παραγωγή έγινε από τους Warner Bros. Pictures, Atlas Entertainment και The Stone Quarry, με την διανομή να γινέται από την Warner Bros. Pictures. Είναι σίκουελ της ταινίας Wonder Woman και είναι η ενδέκατη ταινία του Εκτεταμένου Σύμπαντος της DC. Την σκηνοθέτησε η Πάτι Τζένκινς και το σενάριο γράφτηκε από τους Τζένκινς, Τζέοφ Τζονς και Ντέιβ Κάλαχαμ. 

Πρωταγωνιστεί η Γκαλ Γκαντότ, πλαισιωμένη από τους Κρις Πάιν, Κρίστεν Γουίγκ, Πέδρο Πασκάλ, Ρόμπιν Ράιτ και Κόνι Νίλσεν. Η συζήτηση για σίκουελ ξεκίνησε λίγο μετά την κυκλοφορία της πρώτης ταινίας τον Ιούνιο του 2017. Τα γυρίσματα ξεκίνησαν τον Ιούνιο του 2018 στο Λονδίνο αλλά και στην Ουάσινγκτον και την Βόρεια Βιρτζίνια. Τα γυρίσματα ολοκληρώθηκαν στις 22 Δεκεμβρίου του 2018.

Το Wonder Woman 1984 ήταν αρχικά προγραμματισμένο να κυκλοφορήσει στις 5 Ιουνίου του 2020, αλλά αναβλήθηκε πολλαπλές φορές λόγω της Πανδημίας του COVID-19. Έκανε πρεμιέρα στις 15 Δεκεμβρίου του 2020, μέσω της πλατφόρμας DC FanDome, και κυκλοφόρησε στους κινηματογράφους στις Ηνωμένες Πολιτείες  και ταυτόχρονα έγινε διαθέσιμη για παρακολούθηση στην συνδρομητική πλατφόρμα HBO Max. Έλαβε γενικά ανάμικτες κριτικές. Μία spin-off ταινία βασισμένη στις Αμαζόνες είναι υπό ανάπτυξη.

Παραπομπές 

Αμερικανικές ταινίες
Ταινίες του 2020
Αμερικανικές περιπετειώδεις ταινίες φαντασίας
Ταινίες με μουσική σύνθεση Χανς Ζίμμερ
Ταινίες παραγωγής Warner Bros.
Ταινίες γυρισμένες στο Λονδίνο
Ταινίες γυρισμένες στην Ισπανία
Ταινίες γυρισμένες στη Βιρτζίνια
Ταινίες γυρισμένες στην Ουάσινγκτον, Π.Κ.
Ταινίες του Εκτεταμένου Σύμπαντος της DC
Ταινίες βασισμένες σε κόμικς της DC
Ταινίες που επηρεάστηκαν από την πανδημία COVID-19
Αμερικανικές ταινίες με υπερήρωες
Ταινίες IMAX
Ταινίες ιντέρκουελ
Ταινίες παραγωγής The Stone Quarry